کولتورل زنگین‌لیکلری و بنزر‌سیز طبیعی گؤزل‌لیکلری ایله مشهور موغلانین بودروم ائلچه‌سینی ترجیح ائدن خاریجی توریستلر، بورانی "ایکینجی ائولری" کیمی گؤرور.
بودرومدا دنیزین و گونشین کئفینی چیخاریب کولتورل زنگین‌لیکلری کشف ائد‌ن توریستلردن اینگیلیس اویروقلو جو کلارک، بودروما ۱۵ ایلدیر گلدیگینی و بورانی چوخ سئودیگینی دئدی.
آلمان اویروقلو تیم موللر ده ائلچه‌یه ایلک دفعه گلنلر آراسین‌دا یئر آلیر.
موللر،
"بودروم‌دا چوخ یاخشی گزدیک. تاریخی یئل دییرمانلارینی ده گزدیک. تورک یئمکلرینی آلمانیادان بیلیردیک، اما یئمکلر بورادا داها گؤزل. بیر رهبر "بودروم تورکیه‌نین سن تروپه‌سی" دئدی. محیط چوخ گؤزل، اینسانلار جانا یاخین، اولدوقجا گؤزل بیر یئر" دئیه دانیشدی.
بیتز محله‌سین‌ده تعطیلینی داوام ائتدیره‌ن سوئدلی ژیمناستیک خوجاسی ژان یادرسند ده بودرومون چوخ فانتاستیک بیر قصبه اولدوغونا ایشاره ائتدی.
بودروم هتلچیلر درنگی باش کاتیبی اورخان کاوالا دا توریزم مؤوسومونون ایلک دؤورون‌ده ائلچه‌ده اساساً اینگیلیس، آلمان، هلندلی، اوکراینا، روس و لهستانلی  قوناقلاری آغیرلادیقلارینی سؤیله‌دی.
